## La Vicepresidència destina 1,5 milions d’euros a projectes i activitats de promoció i foment del voluntariat social a la Comunitat Valenciana

*** Les ajudes beneficien 120 associacions i entitats sense ànim de lucre
* La Generalitat augmenta en més de mig milió d’euros les ajudes respecte a la convocatòria anterior**

La Vicepresidència i Conselleria de Servicis Socials, Igualtat i Vivenda ha concedit 1.550.000 euros en ajudes destinades a finançar projectes i activitats de promoció i fomentar el voluntariat a la Comunitat Valenciana per a l’exercici 2024.

El *Diari Oficial de la Generalitat Valenciana* (DOGV) ha publicat la concessió d’estes ajudes a un total de 120 associacions i entitats sense ànim de lucre que desenrotllaran activitats de sensibilització, formació i intervenció social amb l’objectiu de donar resposta en matèria de voluntariat.

El director general d’Inclusió i Cooperació al Desenrotllament, Pedro Carceller, ha destacat que en esta convocatòria s’ha augmentat en més de mig milió d’euros les ajudes respecte a l’any anterior. “Este fet demostra el ferm compromís del Consell amb la promoció del voluntariat, donant suport a les persones que decidixen dedicar part del seu temps a ajudar a construir una societat mes justa”, ha assenyalat.

D’altra banda, Pedro Carceller ha recordat que en els pròxims mesos està previst que la Vicepresidència i Conselleria de Servicis Socials, Igualtat i Vivenda porte a les Corts la nova llei del voluntariat de la Comunitat Valenciana. “Es tracta d’un text que substituirà la norma que ha estat vigent més de dos dècades, la qual necessita actualitzar-se per a donar resposta a les necessitats i als canvis socials que requerix la societat actual i estar a l’altura d’una Comunitat Valenciana compromesa”.

Fecha: 05/09/2024